**Gitte Lillelund Bech** (født 21. januar 1969 i Aarhus) er en dansk næringslivsleder, tidligere minister og politiker.

Lillelund Bech satt i Folketinget fra 1999 til 2013, og ble valgt inn fra Gladsaxekredsen (Københavns Omegns Storkreds). Hun var forsvarsminister i regjeringen Lars Løkke Rasmussen I. 

I august 2013 forlot hun Folketinget til fordel for en stilling i kommunikasjonsselskapet Advice.

Utdannelse og sivil karriere
----------------------------

Gitte Lillelund Bech er datter av lektor Jørgen Bech og Helle Lillelund Bech. Hun vars tudent ved Faaborg Gymnasium i 1987 og fikk bachelor i næringslivsøkonomi og matematikk i 1990. Bech er cand.merc (mat.) fra Copenhagen Business School fra 1992.

Etter sin utdannelse arbeidet hun som analytiker i Danske Bank fra 1991 til 1994, som konsulent hos COWI Rådgivende Ingeniører A/S fra 1994 til 1998 og som økonom i Nykredit fra 1998 til 1999.

Fra 2013 til sommeren 2014 arbeidet hun i kommunikasjonsselskapet Advice. Etter dette ble hun direktør for Danske Havner, og i februar 2016 vendte hun tilbake til Advice som «public affairs director».

Politisk karriere
-----------------

Bech ved en mottakelse i Warszawa i september 2010.
Lillelund Bech var nestformann/sekretær i Venstre i Østre Storkreds (10. krets) 1991-1996, medlem av Bydelsrådet på Indre Østerbro 1996-2001 og formann for Utvalget vedrørende Havnen under Bydelsrådet 1996-98.

Gitte Lillelund Bech har siden 1996 til 2013 vært partiets folketingkandidat i Gladsaxekredsen. Hun ble valgt inn i Folketinget i oktober 1999, og avsløste da Bertel Haarder som medlem av Folketinget.

I 1999 var hun kandidat til Europaparlamentet fra Venstre. 

I 2010 ble hun ved ministerrokaden i februar utnevnt til forsvarsminister etter Søren Gade.

Ved folketingsvalget i september 2011 ble Bech valgt inn med 1745 personlige stemmer. Bech satt i Næringslivs, Vekst- og Eksportutvalget, Utvalget for Utlendinger og Integrasjonspolitikk samt Forsvarsutvalget. Hun var også stedfortreder for Lars Løkke Rasmussen i det Udenrigspolitiske Nevn. Lillelund Bech forlot Folketinget i august 2013 for å jobbe som lobbyist i byrået Advice. Hennes oppgave der var å argumentere for at forsvaret skulle erstatte F-16 kampfly med det europeisk utviklede Eurofighter. Hennes plass i Folketinget ble overtatt av Jakob Engel-Schmidt.

Forsvarsminister
----------------

Lillelund Bech ble Danmarks første kvinnelige forsvarsminister, en post hun hadde i 18 måneder. Under sin tid som forsvarsminister var Bech blant annet flere ganger i Afghanistan, hvor hun besøkte Danmarks tropper – blant annet sammen med Dronning Margrethe og Kronprins Frederik. Hun hadde en sentral rolle da Danmark den 18. mars 2011 med et bredt flertall i Folketinget, valgte å gå militært inn i borgerkrigen i Libya, med det formål å bekjempe Muammar al-Gaddafis styrker.

Referanser
----------

1. ↑  «Tidligere minister forlader Folketinget - Politiken.dk». Arkivert fra originalen 19. september 2013. Besøkt 8. november 2019.
2. ↑  Gitte Lillelund Bech tilbage til Advice Arkivert 23. oktober 2016 hos Wayback Machine. *Advice*, 1. februar 2016
3. 1 2 3  «Gitte Lillelund Bech». Arkivert fra originalen 20. mai 2013. Besøkt 8. november 2019.
4. ↑  "En kvinde i trøjen" Arkivert 26. februar 2010 hos Wayback Machine. jp.dk, 23. februar 2010
5. ↑  Folketinget – Gitte Lillelund Bech (V)
6. ↑  Tidligere forsvarsminister til kampfly-lobbyister 12. august 2013
7. ↑  Danske Politikere – Gitte Lillelund Bech
8. ↑  Forsvarsminister Gitte Lillelund Bech – Politiko | www.b.dk
9. ↑  Afghanistan marts 2011 – a set on Flickr
10. ↑  «VK vil vælte Gadaffi». Arkivert fra originalen 8. november 2019. Besøkt 8. november 2019.
11. ↑  Libyens oprørere åbner repræsentation | information.dk

Eksterne lenker
---------------

* (en) Gitte Lillelund Bech – kategori av bilder, video eller lyd på Commons Rediger på Wikidata
* (da) Gitte Lillelund Bech hos Folketinget Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF
 |